钦定古今图书集成/历象汇编/岁功典/第078卷 > 水调歌头〈九日次辛稼轩韵〉韩元吉
## 钦定古今图书集成/历象汇编/岁功典/第078卷 > 水调歌头〈九日次辛稼轩韵〉韩元吉

今日俄重九，莫负菊花开。试寻高处，携手蹑屐上崔
嵬。放目苍崖万仞。云护晓霜成阵。知我与君来。古寺
倚修竹，飞槛绝尘埃。　笑谈间，风满座，酒盈杯。仙人
跨海，休问随处是蓬莱。落日平园西望。鼓角秋声悲
壮。戏马但荒台。细把茱萸看，一醉且徘徊。